**You may use the template below to notify parents/guardians of their student’s participation in the Summer 2015 paper-based NGSSS EOC assessment administrations. Please customize this letter as applicable by modifying the red fields and place the letter on school or district letterhead prior to sending. You may also use this language to post to your school or district website or distribute to parents/guardians via email.**

Chè Paran/Gadyen,

Bi lèt sa a se pou enfòme w elèv ou a pral pran fòm evalyasyon yo akomode sou papye “End-of-Course (EOC) Assessment” (Evalyasyon Fen Kou) [Repriz Aljèb 1 /Biyoloji 1/Sivik/Istwa Etazini] “Next Generation Sunshine State Standards (NGSSS)” (Estanda Pwochen Jenerasyon Eta ‘Sunshine’ la), daprè IEP oubyen plan Seksyon 504 li a, nan [administration day(s)/date(s)]. Yo administre chak NGSSS EOC nan yon sesyon 160 minit, men elèv ka travay pou jiska longè yon jounen lekòl tipik. Si oumenm oubyen elèv ou a ta renmen vin abitye avèk kalite kesyon e fòma repons elèv ou a pral wè nan egzamen ki sou papye, modèl kesyon egzamen ak repons yo disponib nan <http://www.fldoe.org/accountability/assessments/k-12-student-assessment/end-of-course-eoc-assessments>.

Silvouplè revize règ k ap suiv yo ak elèv ou a anvan egzamen an:

* **Aparèy Elektwonik**—Yo pa pèmèt elèv sèvi avèk okenn aparèy elektwonik, ki gen ladan men ki pa limite a telefòn pòtab e telefòn “smart”, nan kèlkeswa moman pandan egzamen an OUBYEN pandan poz (egz. ale nan twalèt), **menmlè yo fèmen oubyen elèv pa itilize yo.** Si yo jwenn elèv ou a avèk yon aparèy elektwonik, y ap anile egzamen li a.
* **Akseptasyon Règleman Egzamen yo**—TOUT egzamen NGSSS gen ladan yo yon Akseptasyon Règleman Egzamen ki di, “Mwen konprann règleman egzamen yo fèk li pou mwen yo. Si mwen pa suiv règleman sa yo, yo ka anile nòt mwen yo.” Anvan egzamen an, moun ki ap administre egzamen yo ap li règleman yo pou elèv yo, e elèv yo deklare yo konprann règleman egzamen yo nan siyen anba deklarasyon ki nan liv egzamen e repons yo.
* **Diskite Kontni Egzamen an Aprè Egzamen––**Dènye pòsyon règleman egzamen yo li pou elèv anvan yo siyen Akseptasyon Règleman Egzamen yo di, “Aprè egzamen an, ou pa ka revele detay sou tèks oubyen siJè egzamen yo bay pèsonn. Sa gen ladan kèlkeswa kalite kominikasyon elektwonik, tankou voye mesaj tèks, lèt elektwonik, oubyen poste sou Entènèt, pa egzanp, sou sit Entènèt tankou “Facebook,” “Twitter,” oubyen “Instagram.” Silvouplè asire w elèv ou a konprann “diskite” kontni egzamen yo gen ladan nenpòt kalite kominikasyon elektwonik, tankou voye mesaj tèks, lèt elektwonik, oubyen poste sou sit Entènèt “blog” oubyen medya sosyal yo.
* **Anilasyon Egzamen––**Elèv yo responsab pou travay poukont yo nan egzamen an e pou yo pwoteje repons yo pou lòt moun pa wè yo. Si yo jwenn elèv yo ap triche pandan egzamen an, yo ap anile egzamen yo. FDOE anplwaye yon konpayi sekirite egzamen, “Caveon Test Security” (Sekirite Egzamen Caveon), pou analize rezilta egzamen elèv yo pou detekte modèl repons ki eksepsyonèlman similè. Yo ap anile rezilta elèv nan yon lekòl yo jwenn avèk modèl repons ki ekstrèmman similè.
* **Kite Kanpous la**—Si elèv ou a kite kanpous la anvan li fini yon sesyon egzamen (pou repa midi, yon randevou, oubyen maladi, eks.), yo PAP pèmèt li fini sesyon egzamen an. Si elèv ou a pa santi l byen nan jou egzamen an, li ka pi bon pou l tann e pran egzamen an nan yon jou ratrapaj. Silvouplè sonje pou w pa pran randevou nan jou egzamen yo.

Si w gen nenpòt kesyon konsènan administrasyon egzamen sa a, ou ka kontakte [School Contact] nan [Contact Info]. Pou plis enfòmasyon konsènan pwogram evalyasyon atravè tout eta a, vizite sit Entènèt FDOE a nan <http://www.fldoe.org/accountability/assessments/k-12-student-assessment>.

Mèsi dèske w sipòte elèv ou a pandan li ap prepare pou egzamen.

Sensèman,

[Principal Name]